Turneringen endte med tre spillere på samme poengsum og som til slutt ble enige om å dele seieren; Magnus Carlsen, Fabiano Caruana og Levon Aronjan. Ifølge turneringsreglene skulle det i utgangspunktet bli trukket lodd mellom de tre lederne, om hvilke to som skulle få spille tiebreak om seieren. Carlsen syntes loddtrekning var for tilfeldig og foreslo et playoff mellom de tre lederne. Caruana ville ikke dette da han hadde en kamp mot Wesley So samme dag, om billett til GCT-finalen i London Chess Classic 2018. Kompromisset ble delt seier.